РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/573-15

23. децембар 2015. године

Б е о г р а д

ЗАПИСНИК

31. СЕДНИЦЕ ОДБОРА ЗА ОБРАЗОВАЊЕ, НАУКУ, ТЕХНОЛОШКИ РАЗВОЈ

И ИНФОРМАТИЧКО ДРУШТВО, ОДРЖАНЕ 23. ДЕЦЕМБРА 2015. ГОДИНЕ

 Седница је почела у 9,00 часова.

 Седницом је председавао проф. др Љубиша Стојмировић, заменик председника Одбора.

 Седници су присуствовали чланови Одбора: Милета Поскурица, Марко Атлагић, Владимир Орлић, Невенка Милошевић, Жарко Обрадовић, Јелисавета Вељковић, Милена Бићанин.

 Седници су присуствовали заменици чланова Одбора: Ана Филиповић (Милан Кнежевић) и Дијана Вукомановић (Милетић Михајловић)

 Седници нису присуствовали: Милан Кнежевић, Милетић Михајловић.

 Седници нису присуствовали: Ирена Алексић, Анамарија Вичек, Александра Јерков, Нинослав Стојадиновић, Олена Папуга и Риза Халими, као ни њихови заменици.

 Седници су присуствовали и представници Министарства просвете и науке: Срђaн Вербић, министар просвете, науке и технолошког развоја и Вера Дондур, државни секретар.

 **На предлог председника Одбора, једногласно је усвојен следећи:**

Д н е в н и р е д

1. **Разматрање Предлога закона о изменама и допунама Закона о научно-истраживачкој делатности- у појединостима.**

 Пре преласка на дневни ред, на гласање су стављени записници **29.** и **30.** седнице Одбора, који су затим једногласно усвојени.

 Прва тачка дневног реда **- Разматрање Предлога закона о изменама и допунама Закона о научноистраживачкој делатности- у појединостима.**

Одбор је обавио претрес у појединостима и Народној скупштини поднео следећи:

И З В Е Ш Т А Ј

 Одбор је у складу са чланом 164. став 1. Пословника Народне скупштине размотрио амандмане поднете на Предлог закона о изменама и допунама Закона о научноистраживачкој делатности и одлучио да предложи Народној скупштини **да прихвати** следећи амандман, који је прихватила Влада:

- на члан 36. који су заједно поднели народни посланици Зоран Живковић и Владимир Павићевић;

**II**

Одбор је одлучио након гласања да предложи Народној скупштини **да одбије** следеће амандмане, које није прихватила ни Влада:

**-** на члан 2. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

**-** на члан 2. који су заједно поднели народни посланици Александра Јерков и Наташа Вучковић;

**-** на члан 2. који је поднео народни посланик Благоје Брадић;

**-** на члан 2. који су заједно поднели народни посланици Балша Божовић и Гордана Чомић;

**-** на члан 3. који су заједно поднели народни посланици Балша Божовић и Гордана Чомић;

**-** на члан 3. који су заједно поднели народни посланици Александра Јерков и Наташа Вучковић;

**-** на члан 3. који је поднео народни посланик Благоје Брадић;

**-** на члан 3. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 4. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 5. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 5. који су заједно поднели народни посланици Александра Јерков и Наташа Вучковић;

- на члан 5. који су заједно поднели народни посланици Балша Божовић и Гордана Чомић;

- на члан 6. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 15. који су заједно поднели народни посланици Зоран Живковић и Владимир Павићевић;

- на члан 16. који су заједно поднели народни посланици Александра Јерков и Наташа Вучковић;

- на члан 16. који су заједно поднели народни посланици Балша Божовић и Гордана Чомић;

- на члан 16. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 20. који су заједно поднели народни посланици Александра Јерков и Наташа Вучковић;

- на члан 20. који су заједно поднели народни посланици Балша Божовић и Гордана Чомић;

- на члан 21. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 30. који су заједно поднели народни посланици Зоран Живковић и Владимир Павићевић;

- на члан 30. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 35. који је поднео народни посланик Зоран Живковић;

- на члан 35. који је поднео народни посланик Владимир Павићевић;

- на члан 36. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 36. који су заједно поднели народни посланици Александра Јерков и Наташа Вучковић;

- на члан 36. који су заједно поднели народни посланици Балша Божовић и Гордана Чомић;

- на члан 39. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 40. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 45. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 45. који су заједно поднели народни посланици Александра Јерков и Наташа Вучковић;

- на члан 45. који су заједно поднели народни посланици Балша Божовић и Гордана Чомић;

- на члан 46. који су заједно поднели народни посланици Зоран Живковић и Владимир Павићевић;

- на члан 46. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 46. који су заједно поднели народни посланици Балша Божовић и Гордана Чомић;

- на члан 46. који су заједно поднели народни посланици Александра Јерков и Наташа Вучковић;

- на члан 47. који су заједно поднели народни посланици Зоран Живковић и Владимир Павићевић;

- на члан 47. који су заједно поднели народни посланици Марко Ђуришић, Нинослав Стојадиновић, Александар Сенић, Биљана Хасановић-Кораћ, Горан Богдановић, Бранка Каравидић, Слободан Хомен, Мирослав Маринковић и Иван Карић;

- на члан 47. који су заједно поднели народни посланици Александра Јерков и Наташа Вучковић;

- на члан 47. који су заједно поднели народни посланици Балша Божовић и Гордана Чомић;

- на члан 48. који су заједно поднели народни посланици Зоран Живковић и Владимир Павићевић;

- на члан 49. који су заједно поднели народни посланици Зоран Живковић и Владимир Павићевић;

- на члан 50. који су заједно поднели народни посланици Зоран Живковић и Владимир Павићевић;

- на члан 51. који су заједно поднели народни посланици Александра Јерков и Наташа Вучковић;

- на члан 51. који су заједно поднели народни посланици Балша Божовић и Гордана Чомић;

**III**

 Одбор је, у складу са чл. 157. став 6. и 161. став 1. Пословника Народне скупштине, након гласања, одлучио да поднесе амандмане на чл. 11, 21, 27, 28, 29, 33, и 34. Предлога закона о изменама и допунама Закона о научноистраживачкој делатности који гласе:

**АМАНДМАН I**

 У Предлогу закона о изменама и допунама Закона о научноистраживачкој делатности члан 11. мења се и гласи:

„Члан 11.

 У члану 27г после става 2. додаје се нови став 3. који гласи:

„Два члана управног одбора Центра из реда запослених, бирају се већином гласова свих запослених у Центру. ”

Досадашњи ст. 3-12 постају ст. 4-13. ”

О б р а з л о ж е њ е

Амандманом се отклања техничка грешка у тексту.

**АМАНДМАН II**

 У члану 21. став 1. мења се и гласи:

„Директор се именује на основу јавног конкурса. Mандат директора траје четири године и може се именовати највише два пута у научној каријери у истом институту. ”

О б р а з л о ж е њ е

Амандманом се прецизније дефинише норма, јер решење из Предлога закона неће отклонити проблем „вечитих” директора. Ако се за референтну годину усвоји 2010. година, како предвиђа овакво законско решење, сви мандати пре тога се неће рачунати, па ће се и даље имати проблем „вечитих” директора. Решење предложено овим амандманом ће омогућити подизање квалитета рада и обезбедити већу могућност за доступност јавне функције коју обавља директор института.

**АМАНДМАН III**

 Члан 27. мења се и гласи:

„Члан 27.

„У члану 62. став 6. мења се и гласи:

„Облик и начин вођења регистара из става 1. овог члана, као и поступак уписа и брисања из тих регистара прописује министар.”

После става 6. додају се нови ст. 7. и 8. који гласе:

 „У Регистру научноистраживачких организација води се евиденција о следећим подацима: назив, односно пословно име научноистраживачке организације, адреса научноистраживачке организације, матични број, врста научноистраживачке организације, облик организовања, односно правна форма, научна област којом се научноистраживачка организација бави, број и датум акта о акредитацији научноистраживачке организације, датум уписа научноистраживачке организације у Регистар научноистраживачких организација и напомене о статусним променама научноистраживачке организације, износ средстава којима се на годишњем нивоу финансира научноистраживачка организација из средстава буџета Републике Србије по свим основама.

 У Регистру истраживача води се евиденција о следећим подацима: име и презиме истраживача, име једног родитеља, пол, јединствени матични број грађана, број пасоша за стране држављане, идетификациони број истраживача, научно или наставно звање, датум стицања звања и институтуција у којој је стечено, научноистраживачка организација у којој је истраживач запослен и адреса пребивалишта, листа научних публикација, патената и техничких решења које је истраживач остварио у свом научноистраживачком раду.”

Досадашњи став 7. који постаје став 9. мења се и гласи:

 „Регистри из става 1. овог члана део су електронске базе података коју води Министарство у складу са овим законом. Подаци из регистара су отворени подаци, јавно доступни на интернет презентацији Министарства у машински обрадивом облику за коришћење и даље објављивање. Од података из Регистра истраживача доступни су јавности сви подаци осим података о полу, јединственом матичном броју грађанина и броју пасоша за стране држављане. ”

О б р а з л о ж е њ е

 Предложеним амандманом врши се допуна текста о регистру научноистраживачких организација, чиме се ствара законска основа за допуну регистра научноистраживачких организација информацијама о финансирању истих из средтава буџета Републике Србије, чиме се обезбеђује чување свих информација о научноистраживачким организацијама на систематичан начин, у добро организованим регистрима и омогућава систематичан увид у све информације о научноистраживачким организацијама у Републици Србији.

 Допуна текста о Регистру истраживача уводи идентификациони број истраживача и кроз њега систематизацију података о истраживачу преко идентификационог броја, и додатно се предлаже допуна сета података који се скупљају о научним резултатима истраживача, подацима о његовим целокупним резултатима научног рада, без обзира да ли их је постигао на пројектима који се финансирају из буџета Републике Србије или кроз неке друге пројекте и научне ангажмане, јер је само такав целокупан приказ његовог научног опуса релевантан за његов научни статус и треба да буде забележен у овом регистру.

 По Закону о слободном приступу информацијама од јавног значаја („Сл. гласник РС”, бр. 120/04, 54/07, 104/09 и 36/10) члан 5. став 2.: „Свако има право да му се информација од јавног значаја учини доступном тако што ће му се омогућити увид у документ који садржи инфорамцију од јавног значаја, право на копију тог документа, као и право да му се, на захтев, копија документа упути поштом, факсом, електронском пиоштом или на други начин.“ и додатно по смерницама међународних програма за развој науке од којих је најзначајнији Хоризонт 2020, потребно је омогућити отварање података о науци у Републици Србији како би јавност могла да има увид у резултате рада научноистраживачких организација; уједно и да се омогући шира доступност података за анализу ефеката рада научноистраживачких организација и ефеката финансирања научноистраживачких пројеката, на основу којих би стручна и шира јавност могла да предложи унапређења у овој области. При томе, потребно је да се заштите од објављивања осетљиви подаци о личности.

**АМАНДМАН IV**

 Члан 28. мења се и гласи:

„Члан 28.

 Члан 63. мења се и гласи:

„Члан 63.

„Министарство образује базе података у оквиру реализације програма утврђених у члану 10. овог закона. Ове базе садрже податке о научним резултатима истраживача и пројеката који се реализују у оквиру програма, а на основу којих се врши евалуација научне успешности и одређује финансирање. У бази истраживача ангажованих у реализацији програма утврђених у члану 10. овог закона води се евиденција о следећим подацима: име и презиме истраживача, идентификациони број истраживача, научно или наставно звање, научноистраживачка организација у којој је истраживач запослен, шифре пројеката на којима је истраживач ангажован, остварене научне публикације, патенти, техничка решења и сл. У бази пројеката који се реализују у оквиру програма води се евиденција о следећим подацима: име и презиме, идентификациони број истраживача и звање руководиоца пројекта, научноистраживачка организација која је носилац пројекта, апстракт пројекта са подацима о научном значају и примењивости истраживања која се спроводе, списак научноистраживачких организација и истраживача ангажованих на пројекту (име и презиме, научно или наставно звање, идентификациони број истраживача), листа научних публикација, патената, техничких решења и сл. остварених током реализације пројекта и евиденција о износу средстава на годишњем нивоу којим је пројекат финансиран из буџета Републике Србије.

Базе података из става 1. овог члана део су електронске базе података коју води Министарство, у складу са овим законом. Подаци из база су отворени подаци, јавно доступни на интернет презентацији Министарства у машински обрадивом облику за коришћење и даље објављивање. ” ”

О б р а з л о ж е њ е

Предложеним амандманом се омогућава да се направи база података о реализацији програма научних истраживања са свим горе наведеним елементима како би се систематично пратила улагања у развој науке која се врше из буџета Републике Србије и њихови ефекти.

На основу Закона о слободном приступу информацијама од јавног значаја и принципа отворености података који су опште прихваћени у научној заједници, потребно је да се отворе подаци о научним истраживањима ужој научној али и широј друштвеној заједници, која је заинтересована за ефекте финансирања и напредак науке, као и за допринос конкурентности српске привреде.

**АМАНДМАН V**

 Члан 29. мења се и гласи:

„ Члан 29.

 У члану 66. став 1. мења се и гласи:

„Подаци из Регистра научноистраживачких организација и Регистра истраживача су отворени подаци, јавно доступни на интернет презентацији Министарства у машински обрадивом облику за коришћење и даље објављивање. Од података из Регистра истраживача доступни су јавности сви подаци осим података о полу, јединственом матичном броју грађанина и броју пасоша за стране држављане.””

О б р а з л о ж е њ е

На основу Закона о слободном приступу информацијама од јавног значаја и принципа отворености података који су опште прихваћени у научној заједници, потребно је да се отвори приступ информацијама које ће помоћи да се обезбеди транспарентност, подигне интерес уже научне и шире јавности, подстакне анализа и уважавање за резултате који се постижу у домену науке у Републици Србији, чиме ће се подстаћи и дијалог о унапређивању науке. При томе, потребно је да се заштите од објављивања осетљиви подаци о личности.

**АМАНДМАН VI**

 Члан 33. мења се и гласи:

„Члан 33.

У члану 86. ст. 1. и 2. мењају се и гласе:

„Звање научног сарадника и вишег научног сарадника стиче се за период од пет година, без ограничења броја реизбора, а звање научног саветника је трајно.

Реизбор је поступак поновног стицања истог звања за кандидате који нису стекли више научно звање. Ближи услови за реизбор, као и поступак реизбора уређују се актом о поступку и начину вредновања, и квантитативном исказивању научноистраживачких резултата истраживача који доноси министар. ”

 Ст. 3.и 4. бришу се.

 У досадашњем ставу 5. који постаје став 3. после речи: „научног сарадника” , запета се замењује словом „и”, а речи: „истраживач-сарадник” и речи: „у прописаним роковима” бришу се.

 Досадашњи став 6. постаје став 4.”

О б р а з л о ж е њ е

Амандманом се отклањају техничке грешке у тексту.

**АМАНДМАН VII**

 Члан 34. мења се и гласи:

„Члан 34.

 У члану 87. став 1. речи: „пре истека рока из члана 86. ст. 1-3 овог закона”, замењују се речима: „пре истека периода на који су бирани у одређено звање”.”

О б р а з л о ж е њ е

Амандманом се отклања техничка грешка у тексту.

Седница је завршена 9,20 часова.

 СЕКРЕТАР ЗАМЕНИК ПРЕДСЕДНИКА

Драгомир Петковић проф. др Љубиша Стојмировић